./data/phi0914/phi00141/phi0914.phi00141.perseus-lat1.xml
Titus Livius (Livy)
summa querellarum erat, cives       suos Romae censos plerosque Romam commigrasse; quod si permittatur, perpaucis       lustris futurum, ut deserta oppida, deserti agri nullum militem dare possent             Fregellas quoque milia quattuor familiarum       transisse ab se Samnites Paelignique querebantur, neque eo minus aut hos aut       illos in dilectu militum dare   genera autem fraudis  duo mutandae viritim civitatis inducta erant  lex sociis [ac] nominis       Latini, qui stirpem ex sese domi relinquerent, dabat, ut cives Romani fierent        ea lege male utendo alii sociis, alii populo Romano iniuriam faciebant             nam et ne stirpem domi relinquerent,       liberos suos quibusquibus Romanis in eam condicionem, ut  manumitterentur, mancipio dabant, libertinique cives essent; et quibus       stirpes deesset, quam relinquerent, ut cives Romani  fiebant   postea his quoque imaginibus iuris spretis,       promiscue sine lege, sine stirpe in civitatem Romanam per migrationem et censum       transibant   haec ne postea fierent, petebant       legati, et ut redire in civitates iuberent socios; deinde, ut lege caverent, ne       quis quem civitatis mutandae causa suum faceret neve  alienaret, et si quis ita civis Romanus factus esset, civis ne esset  haec impetrata ab senatu